GENERÁLNA PROKURATÚRA
SLOVENSKEJ REPUBLIKY

Leg/2 43/24/1000

Zbierka služobných predpisov
generálneho prokurátora
Slovenskej republiky
Por. č. 21/2024

P O K Y N
generálneho prokurátora Slovenskej republiky
z 19. marca 2024
o pravidlách prideľovania  a  používania služobných mobilných telefónov na prokuratúre a limite ich bezplatného používania

Podľa § 10 ods. 2 zákona č. 153/2001 Z. z. o prokuratúre v znení neskorších predpisov vydávam tento pokyn:

Článok 1
Predmet úpravy

(1) Tento pokyn  upravuje pravidlá prideľovania a používania služobných mobilných telefónov na prokuratúre a určuje limit ich bezplatného používania.

(2) Generálny prokurátor Slovenskej republiky (ďalej len „generálny prokurátor”) a námestník generálneho prokurátora majú právo na poskytnutie a bezplatné používanie služobného mobilného telefónu podľa osobitného predpisu.)

Pravidlá prideľovania, používania a odovzdania
služobných mobilných telefónov

Článok 2

(1) Právo na pridelenie a používanie služobného mobilného telefónu podľa tohto pokynu majú
a)	riaditeľ odboru Generálnej prokuratúry Slovenskej republiky (ďalej len „generálna prokuratúra”),
b)	riaditeľ registra trestov,
c)	riaditeľ Kancelárie generálneho prokurátora Slovenskej republiky,
d)	riaditeľ osobného úradu,
e)	zástupca riaditeľa odboru generálnej prokuratúry,
f)	zástupca riaditeľa registra trestov,
g)	zástupca riaditeľa Kancelárie generálneho prokurátora Slovenskej republiky,
h)	zástupca riaditeľa osobného úradu,
i)	vedúci oddelenia generálnej prokuratúry,
j)	vedúci referátu správy registratúry,
k)	vedúci referátu ochrany utajovaných skutočností,
l)	vedúci referátu vnútorného auditu,
m)	manažér informačnej bezpečnosti a kybernetickej bezpečnosti,
n)	zodpovedná osoba za ochranu osobných údajov na generálnej prokuratúre,
o)	zamestnanec v Kancelárii generálneho prokurátora Slovenskej republiky plniaci úlohy súvisiace s monitorovaním periodickej tlače a elektronických médií,
p)	správca budov generálnej prokuratúry,
q)	krajský prokurátor,
r)	námestník krajského prokurátora,
s)	vedúci oddelenia krajskej prokuratúry,
t)	vedúci referátu ochrany utajovaných skutočnosti na krajskej prokuratúre,
u)	zodpovedná osoba za ochranu osobných údajov na krajskej prokuratúre,
v)	prokurátor plniaci úlohy súvisiace s poskytovaním informácií verejnosti prostredníctvom médií,
w)	okresný prokurátor,
x)	námestník okresného prokurátora,
y)	systémový inžinier na krajskej prokuratúre,
z)	správca budovy Vzdelávacieho a rehabilitačného centra prokuratúry Slovenskej republiky v Krpáčove,
aa)	správca budovy Vzdelávacieho a rehabilitačného centra prokuratúry Slovenskej republiky v Stará Lesná,
ab) vodič služobného motorového vozidla generálnej prokuratúry.
(2) Právo na pridelenie a používanie služobného mobilného telefónu podľa tohto pokynu majú aj ďalší prokurátori a zamestnanci,  ak tak rozhodne generálny prokurátor na základe žiadosti podľa čl. 3.

(3) Právo na pridelenie a používanie služobného mobilného telefónu vzniká dňom vzniku oprávnenia vykonávať funkciu alebo činnosť uvedenú v odseku 1 alebo dňom uvedeným v rozhodnutí generálneho prokurátora o pridelení služobného mobilného telefónu podľa odseku 2.

(4) Prokurátori počas nariadenej služobnej pohotovosti alebo výkonu funkcie nadčas majú právo používať služobný mobilný telefón bez určenia limitu bezplatného používania služobných mobilných telefónov. O počte mobilných telefónov pre služobné úrady, ktoré sú určené na tento účel, rozhodne generálny prokurátor na základe žiadosti krajského prokurátora, a ak ide o prokurátorov oddelenia závažnej kriminality generálnej prokuratúry generálnej prokuratúry, prvého námestníka generálneho prokurátora.

(5) Vodič krajskej prokuratúry a vodič okresnej prokuratúry počas nariadenej služobnej pohotovosti má právo používať služobný mobilný telefón bez určenia limitu bezplatného používania služobných mobilných telefónov. O počte mobilných telefónov pre služobné úrady, ktoré sú určené na tento účel, rozhodne generálny prokurátor na základe žiadosti krajského prokurátora.

Článok 3

(1) O žiadosti o pridelenie služobného mobilného telefónu podľa čl. 2 ods. 2 rozhoduje generálny prokurátor. Žiadosť o pridelenie služobného mobilného telefónu musí byť odôvodnená.

(2) Žiadosť o pridelenie služobného mobilného telefónu predkladá generálnemu prokurátorovi prvý námestník generálneho prokurátora, námestník generálneho prokurátora alebo krajský prokurátor, v ktorého riadiacej pôsobnosti je prokurátor alebo zamestnanec, ktorému má byť rozhodnutím pridelený služobný mobilný telefón. Ak ide o pridelenie služobného mobilného telefónu prokurátorovi alebo zamestnancovi organizačnej zložky v priamej riadiacej pôsobnosti generálneho prokurátora, žiadosť predkladá riaditeľ alebo vedúci tejto organizačnej zložky.

(3) Vzor žiadosti o pridelenie služobného mobilného telefónu podľa čl. 3 ods. 1 je v prílohe č. 1.

(4) Vzor rozhodnutia o žiadosti o pridelenie služobného mobilného telefónu podľa čl. 3 ods. 1 je v prílohe č. 2.

Článok 4

(1) Prokurátor alebo zamestnanec, ktorému bol pridelený služobný mobilný telefón, prevezme služobný mobilný telefón a SIM kartu s telefónnym číslom a ďalšie príslušenstvo služobného mobilného telefónu na základe protokolu o prevzatí služobného mobilného telefónu a SIM karty. V protokole o prevzatí služobného mobilného telefónu a SIM karty sú uvedené podmienky na používanie služobného mobilného telefónu, SIM karta s telefónnym číslom a ďalšie príslušenstvo služobného mobilného telefónu (napríklad nabíjačka, slúchadlá), ako aj schválený mesačný limit bezplatného používania služobného mobilného telefónu spolu s aktuálnym cenníkom za služby a poplatky.

(2) Vzor protokolu o prevzatí služobného mobilného telefónu a SIM karty je  v  prílohe č. 3.

(3) Pri prevzatí služobného mobilného telefónu uzavrie prokurátor alebo zamestnanec, ktorému bol pridelený služobný mobilný telefón, dohodu o zrážkach z platu;) inak je rozhodnutie o pridelení služobného mobilného telefónu neplatné. Za generálnu prokuratúru uzaviera dohodu o zrážkach z platu s prokurátorom alebo zamestnancom prokuratúry, ktorému bol pridelený služobný mobilný telefón, riaditeľ ekonomického odboru generálnej prokuratúry.

(4) Vzor dohody o zrážkach z platu je v prílohe č. 4.

(5) Prevzatie služobného mobilného telefónu prokurátorom a zamestnancom, ktorému bol pridelený služobný mobilný telefón, zaznamená na osobnej karte 
a)	oddelenie hospodárskej správy ekonomického odboru generálnej prokuratúry (ďalej len “oddelenie hospodárskej správy generálnej prokuratúry”), ak ide o prokurátora alebo zamestnanca, ktorého služobným úradom je generálna prokuratúra,
b)	oddelenie vnútornej správy krajskej prokuratúry, ak ide o prokurátora alebo  zamestnanca, ktorého služobným úradom je krajská prokuratúra.

	(6) Služobný mobilný telefón musí byť zaevidovaný v aplikačnom programovom vybavení SOFTIP Profit v príslušnom module majetku hneď po obstaraní.
Článok 5

(1) Právo na používanie služobného mobilného telefónu zaniká
a)	dňom zániku oprávnenia vykonávať funkciu alebo činnosť uvedenú v čl. 2 ods. 1,
b)	dňom zániku služobného pomeru, štátnozamestnaneckého pomeru alebo  pracovného pomeru,
c)	na základe písomného rozhodnutia generálneho prokurátora o odobratí služobného mobilného telefónu.

(2) Prokurátor alebo zamestnanec, ktorému zaniklo právo používať služobný mobilný telefón, je povinný odovzdať služobný mobilný telefón, SIM kartu a príslušenstvo služobného mobilného telefónu oddeleniu hospodárskej správy generálnej prokuratúry alebo oddeleniu vnútornej správy krajskej prokuratúry najneskôr v deň, ktorý nasleduje po dni, v ktorom mu zaniklo právo používať služobný mobilný telefón. Odovzdanie služobného mobilného telefónu potvrdí vedúci oddelenia hospodárskej správy generálnej prokuratúry alebo  vedúci oddelenia vnútornej správy krajskej prokuratúry.

(3) V potvrdení o odovzdaní služobného mobilného telefónu a SIM karty je  uvedený typ, výrobné číslo a príslušenstvo odovzdaného služobného mobilného telefónu a číslo SIM karty.

(4) Vzor potvrdenia o odovzdaní služobného mobilného telefónu a SIM karty je v prílohe č. 5.

Článok 6

(1) Prokurátor alebo zamestnanec, ktorý odovzdal služobný mobilný telefón a SIM kartu oddeleniu hospodárskej správy generálnej prokuratúry alebo oddeleniu vnútornej správy krajskej prokuratúry, môže požiadať o prevod SIM karty do svojho vlastníctva.

(2) O žiadosti o prevod SIM karty do vlastníctva prokurátora alebo zamestnanca, ktorý odovzdal služobný mobilný telefón, rozhoduje riaditeľ ekonomického odboru generálnej prokuratúry alebo krajský prokurátor, ak ide o prokurátora alebo zamestnanca, ktorého služobným úradom je krajská prokuratúra.

(3) Vzor žiadosti o prevod SIM karty do súkromného vlastníctva a rozhodnutia o  žiadosti o prevod SIM karty do súkromného vlastníctva je v prílohe č. 6.

Článok 7

(1) Ak z akéhokoľvek dôvodu dôjde k zmene pôvodného užívateľa služobného mobilného telefónu, príslušný zodpovedný zamestnanec je povinný túto zmenu bezodkladne písomne nahlásiť riaditeľovi ekonomického odboru generálnej prokuratúry alebo vedúcemu oddelenia vnútornej správy, ak ide o prokurátora alebo zamestnanca, ktorého služobným úradom je krajská prokuratúra.

(2) Pri zmene užívateľa služobného mobilného telefónu zabezpečí podklady na vyhotovenie protokolu o prevzatí služobného mobilného telefónu novým užívateľom a aktualizáciu príslušných dokumentov vrátane osobnej karty doterajšieho i nového užívateľa vedúci oddelenia hospodárskej správy generálnej prokuratúry alebo vedúci oddelenia vnútornej správy, ak ide o prokurátora alebo zamestnanca, ktorého služobným úradom je krajská prokuratúra.

Článok 8

Za odovzdanie pridelených služobných mobilných telefónov, SIM kariet a príslušenstva služobných mobilných telefónov oprávneným osobám a za ich prevzatie od  oprávnených osôb zodpovedá vedúci oddelenia hospodárskej správy alebo vedúci oddelenia vnútornej správy, ak ide o prokurátora alebo zamestnanca, ktorého služobným úradom je krajská prokuratúra.

Článok 9
Zodpovednosť za služobný mobilný telefón

(1) Prokurátor a zamestnanec, ktorému bol pridelený služobný mobilný telefón, je povinný oboznámiť sa s návodom na obsluhu a ďalej sa ním riadiť.

(2) Prokurátor a zamestnanec, ktorému bol pridelený služobný mobilný telefón, zodpovedá za služobný mobilný telefón. Pri strate, odcudzení, poškodení, poruche alebo inej škodovej udalosti je povinný bezodkladne nahlásiť túto skutočnosť priamemu nadriadenému a vedúcemu oddelenia hospodárskej správy generálnej prokuratúry alebo vedúcemu oddelenia vnútornej správy, ak ide o prokurátora alebo zamestnanca, ktorého služobným úradom je krajská prokuratúra. Vedúci oddelenia hospodárskej správy generálnej prokuratúry a vedúci oddelenia vnútornej správy krajskej prokuratúry zabezpečí okamžité zablokovanie SIM karty, ak došlo k strate alebo odcudzeniu služobného mobilného telefónu.

(3) Za stratu služobného mobilného telefónu alebo jeho príslušenstva zodpovedá prokurátor a zamestnanec, ktorému bol pridelený služobný mobilný telefón. Tejto povinnosti sa zbaví, ak preukáže, že strata vznikla úplne alebo sčasti bez jeho zavinenia.

Limity bezplatného používania služobných mobilných telefónov

Článok 10

(1) Mesačný limit bezplatného používania služobného mobilného telefónu je určený paušálnou sumou takto:
a)	pre riaditeľa odboru generálnej prokuratúry	33,00 €,
b)	pre riaditeľa registra trestov	33,00 €,
c)	pre riaditeľa Kancelárie generálneho prokurátora Slovenskej republiky	33,00 €,
d)	pre riaditeľa osobného úradu	33,00 €,
e)	pre zástupcu riaditeľa odboru generálnej prokuratúry	30,00 €,
f)	pre zástupcu riaditeľa registra trestov	30,00 €,
g)	pre zástupcu riaditeľa Kancelárie generálneho prokurátora 
Slovenskej republiky	30,00 €,
h)	pre zástupcu riaditeľa osobného úradu	30,00 €,
i)	pre vedúceho oddelenia generálnej prokuratúry	23,00 €,
j)	pre vedúceho referátu správy registratúry	23,00 €,
k)	pre vedúceho referátu ochrany utajovaných skutočností
na generálnej prokuratúre	30,00 €,
l)	pre vedúceho referátu vnútorného  auditu	30,00 €,
m)	pre manažéra informačnej bezpečnosti a kybernetickej bezpečnosti	30,00 €,
n)	pre zodpovednú osobu za ochranu osobných údajov
na generálnej prokuratúre 	30,00 €,
o)	pre zamestnanca v Kancelárii generálneho prokurátora
Slovenskej republiky plniaceho úlohy súvisiace s monitorovaním
periodickej tlače a elektronických médií	33,00 €,
p)	pre správcu budov generálnej prokuratúry	17,00 €,
q)	pre krajského prokurátora	66,00 €,
r)	pre námestníka krajského prokurátora	30,00 €,
s)	pre vedúceho oddelenia krajskej prokuratúry	23,00 €,
t)	pre vedúceho referátu ochrany utajovaných skutočností
na krajskej prokuratúre	23,00 €,
u)	pre zodpovednú osobu za ochranu osobných údajov
na krajskej prokuratúre 	23,00 €,
v)	pre prokurátora plniaceho úlohy súvisiace s poskytovaním informácií
verejnosti prostredníctvom médií	23,00 €,
w)	pre okresného prokurátora	30,00 €,
x)	pre námestníka okresného prokurátora	23,00 €,
y)	pre systémového inžiniera na krajskej prokuratúre	17,00 €,
z)	pre správcu budovy Vzdelávacieho a rehabilitačného centra
	prokuratúry Slovenskej republiky v Krpáčove	17,00 €,
aa)	pre správcu budovy Vzdelávacieho a rehabilitačného centra
	prokuratúry Slovenskej republiky v Starej Lesnej	17,00 €,
ab) pre vodiča služobného motorového vozidla generálnej prokuratúry	17,00 €.

(2) Mesačný limit bezplatného používania služobného mobilného telefónu pre ďalších prokurátorov alebo zamestnancov určí generálny prokurátor v rozhodnutí o žiadosti o pridelenie služobného mobilného telefónu.

(3) V mesačnom limite bezplatného používania  služobného mobilného telefónu sú zahrnuté náklady na hlasové volania do všetkých mobilných a pevných sietí, využívanie služby „Hlasová virtuálna privátna sieť“ prostredníctvom súkromného číslovacieho plánu (skrátenej voľby), odosielanie MMS a odosielanie textových správ (SMS) medzi štandardnými účastníckymi číslami. V osobitných prípadoch sa suma pri službe „roaming prijaté hovory“ odpočítava z výšky prekročeného limitu. Špecifické služby typu: „odoslanie SMS na skrátené čísla“, „lokalizačná služba“, „vykonanie zmien v systéme – verní“, „hovory na zákaznícku linku“, „odblokovanie SIM karty” sa nedávajú prokurátorovi alebo zamestnancovi k náhrade, ak nebol prekročený určený mesačný limit bezplatného používania služobného mobilného telefónu.

(4) Prokurátor alebo zamestnanec, ktorému bol pridelený služobný mobilný telefón, uhradí služobnému úradu plnú výšku za: „DMS (darcovská SMS)“, „Parkovné“, „cestovný lístok“ „PayPall“, „rôzne charitatívne linky“, „služby cez SMS s osobitnou tarifikáciou“  a  „audiotextové volania“, ak sú tieto služby fakturované.

(5) Náklady, ktoré presahujú určený mesačný limit bezplatného používania služobného mobilného telefónu podľa odsekov 1 až 3, a náklady za fakturované služby uvedené v odseku 4 sa prokurátorovi alebo zamestnancovi, ktorému bol pridelený služobný mobilný telefón, zrazia z platu ako doplatok za používanie služobného mobilného telefónu na základe dohody o zrážkach z platu.

(6) Ustanovenie odseku 5 sa nepoužije, ak na základe vyjadrenia prokurátora alebo zamestnanca, ktorému bol pridelený služobný mobilný telefón, jeho bezprostredne nadriadený rozhodne, že prekročenie určeného limitu bezplatného používania služobného mobilného telefónu bolo opodstatnené.

Článok 11

(1) Prokurátori a zamestnanci, ktorým bol pridelený služobný mobilný telefón podľa tohto pokynu, môžu využívať dátové služby, ak o ich využívaní rozhodne generálny prokurátor.

(2) Na žiadosti a rozhodovanie generálneho prokurátora podľa odseku 1 sa primerane použije čl. 3.

(3) Vzor žiadosti o využívanie dátových služieb je v prílohe č. 7.

(4) Vzor rozhodnutia o žiadosti využívať dátové služby je v prílohe č. 8.

Článok 12
Zúčtovacie obdobie a kontrola dodržiavania určených limitov 
bezplatného používania služobných mobilných telefónov

(1) Zúčtovacie obdobie nákladov za používanie služobných mobilných telefónov nie je zhodné s kalendárnym mesiacom. Na generálnej prokuratúre začína zúčtovacie obdobie 20. dňa kalendárneho mesiaca a končí uplynutím 19. dňa nasledujúceho kalendárneho mesiaca. Na krajskej prokuratúre je zúčtovacie obdobie nákladov za používanie služobných mobilných telefónov určené v závislosti od zmluvy o poskytovaní verejných služieb uzatvorenej krajskou prokuratúrou s dodávateľom služieb.

(2) Kontrolu čerpania a dodržiavania určených finančných limitov vykonáva pravidelne každý kalendárny mesiac po uplynutí zúčtovacieho obdobia na generálnej prokuratúre poverený zamestnanec ekonomického odboru, na krajskej prokuratúre poverený zamestnanec oddelenia vnútornej správy.

(3) Ak zamestnanec uvedený v odseku 2 zistí na základe faktúry mobilného operátora prekročenie určeného mesačného limitu bezplatného používania služobného mobilného telefónu, predloží  mzdovej učtárni na ďalšie spracovanie najneskôr do desiatich pracovných dní vyúčtovanie nákladov, ktoré presahujú tento limit za príslušný kalendárny mesiac, a to súhrnne podľa telefónnych čísel pridelených služobných mobilných telefónov, ich užívateľov a doplatkov za používanie služobných mobilných telefónov. Súčasne predloží prokurátorovi alebo zamestnancovi, ktorý prekročil limit bezplatného používania služobného mobilného telefónu, informáciu o prekročení určeného mesačného limitu.

(4) Mzdová učtáreň vykoná zrážky z platu prokurátora alebo zamestnanca, ktorému bol pridelený služobný mobilný telefón, vo výške doplatku za používanie služobného mobilného telefónu, ak bezprostredne nadriadený  prokurátora alebo zamestnanca, ktorému bol pridelený služobný mobilný telefón, nerozhodne, že prekročenie určeného limitu bezplatného používania služobného mobilného telefónu bolo opodstatnené (čl. 10 ods. 6).

(5) Vzor vyúčtovania nákladov, ktoré presahujú limit bezplatného používania služobných mobilných telefónov, ich užívateľov a doplatkov za používanie služobných mobilných telefónov je v prílohe č. 9.

Článok 13
Evidencia pridelených služobných mobilných telefónov a rozhodnutí generálneho prokurátora

(1) Evidenciu pridelených služobných mobilných telefónov na generálnej prokuratúre vedie ekonomický odbor generálnej prokuratúry.

(2) Evidenciu pridelených služobných mobilných telefónov na krajskej prokuratúre a na okresných prokuratúrach v jej územnom obvode vedie oddelenie vnútornej správy krajskej prokuratúry.

(3) Ekonomický odbor generálnej prokuratúry vedie evidenciu rozhodnutí vydaných podľa čl. 3 ods. 1 a čl. 11 ods. 1. Po vydaní rozhodnutia podľa čl. 3 ods. 1 alebo čl. 11 ods. 1 žiadateľ zašle kópiu rozhodnutia ekonomickému odboru generálnej prokuratúry. Ak je žiadateľom krajský prokurátor zašle kópiu rozhodnutia na účel evidencie tiež oddeleniu vnútornej správy krajskej prokuratúry.

(4) Ekonomický odbor generálnej prokuratúry a oddelenie vnútornej správy krajskej prokuratúry vedú tiež evidenciu rozhodnutí vydaných podľa čl. 5 ods. 1 písm. c). Na vedenie evidencie sa primerane použije ustanovenie odseku 3.

Článok 14
Splnomocňovacie ustanovenie

	Postup pri prideľovaní, používaní a  odovzdávaní služobných mobilných telefónov určených na používanie počas nariadenej služobnej pohotovosti alebo  výkonu funkcie nadčas upraví bezodkladne po nadobudnutí účinnosti tohto pokynu
a)	prvý námestník generálneho prokurátora, ak ide o používanie služobných mobilných telefónov počas služobnej pohotovosti alebo výkonu funkcie nadčas prokurátormi oddelenia závažnej kriminality generálnej prokuratúry,
b)	príslušný krajský prokurátor, ak ide o používanie služobných mobilných telefónov počas služobnej pohotovosti alebo výkonu funkcie nadčas prokurátormi krajskej prokuratúry a okresných prokuratúr v jej územnom obvode a vodiča krajskej prokuratúry alebo okresnej prokuratúry počas služobnej pohotovosti.

Článok 15
Prechodné ustanovenie

Pridelenie a používanie služobného mobilného telefónu, s výnimkou využívania dátových služieb, podľa pokynu účinného do 19. marca 2024, sa považuje za pridelenie a používanie služobného mobilného telefónu podľa tohto pokynu pre prokurátorov a zamestnancov uvedených v čl. 2 ods. 1.

Článok 16
Zrušovacie ustanovenie

Zrušuje sa:
Pokyn generálneho prokurátora Slovenskej republiky por. č. 5/2022 zo 14. júna 2022 o pravidlách prideľovania a používania služobných mobilných telefónov na prokuratúre a limite ich bezplatného používania.

Článok 17
Účinnosť

Tento pokyn nadobúda účinnosť  20. marca 2024.

podpis
Dr. h. c. JUDr. Maroš  Žilinka, PhD.
generálny prokurátor Slovenskej republiky

Príloha č. 1
k pokynu generálneho prokurátora 
Slovenskej republiky por. č. 21/2024
sp. zn.:

Žiadosť o pridelenie služobného mobilného telefónu

Žiadam o pridelenie služobného mobilného telefónu pre:

.......................................................................................................................................
titul, priezvisko a meno prokurátora/zamestnanca

........................................................................................................................................
funkcia a služobné zaradenie

........................................................................................................................................
miesto výkonu funkcie

........................................................................................................................................
........................................................................................................................................
........................................................................................................................................
........................................................................................................................................
........................................................................................................................................
........................................................................................................................................
odôvodnenie 

V .................................. dňa.......................

    ....................................................................
titul, meno, priezvisko, funkcia a podpis 
osoby oprávnenej na podanie žiadosti 
(čl. 3)

Príloha č. 2
k pokynu generálneho prokurátora 
Slovenskej republiky por. č. 21/2024

GENERÁLNA PROKURATÚRA SLOVENSKEJ REPUBLIKY
Štúrova 2, 812 85  Bratislava

sp. zn.:

Rozhodnutie o žiadosti o pridelenie služobného mobilného telefónu

	Generálny prokurátor Slovenskej republiky podľa čl. 3 ods. 1 pokynu generálneho prokurátora Slovenskej republiky por. č. 21/2024 z 19. marca 2024 o pravidlách prideľovania a používania služobných mobilných telefónov na prokuratúre a limite ich bezplatného používania rozhodol o pridelení služobného mobilného telefónu pre prokurátora/zamestnanca prokuratúry .....................................
........................................................................................................................................
........................................................................................................................................
na služobné účely odo dňa ............................................................................................
Mesačný limit bezplatného používania služobného mobilného telefónu je určený na sumu..........................................................................................................................

V Bratislave dňa ...............................

..........................................................
generálny prokurátor Slovenskej republiky

Príloha č. 3
k pokynu generálneho prokurátora 
Slovenskej republiky por. č. 21/2024

GENERÁLNA PROKURATÚRA SLOVENSKEJ REPUBLIKY
Štúrova 2, 812 85  Bratislava

sp. zn.:

Protokol o prevzatí služobného mobilného telefónu a SIM karty

uzavretý medzi:

zamestnávateľ:
zastúpený:
bankové spojenie:
číslo účtu:
IČO:
(ďalej len „zamestnávateľ“)

a

prokurátor/zamestnanec:
titul, priezvisko a meno:
adresa trvalého pobytu:
funkcia:
(ďalej len „zamestnanec“)

Článok 1

(1)	Zamestnanec preberá služobný mobilný telefón:

typ:.................................................................................................................................
výrobné číslo:.................................................................................................................
SIM karta (telefónne číslo): ...........................................................................................
príslušenstvo služobného mobilného telefónu (napríklad nabíjačka): 

(2) Zamestnanec preberá služobný mobilný telefón, SIM kartu a príslušenstvo služobného mobilného telefónu uvedené v odseku 1 v stave spôsobilom na obvyklé užívanie, čo potvrdzuje svojím podpisom.

Článok 2

	Mesačný limit na bezplatné používanie služobného mobilného telefónu je ...................... € (čl.  10).

Článok 3

	Zamestnanec sa zaväzuje používať služobný mobilný telefón výhradne v súlade s týmto pokynom a mať ho aktívny (zapnutý) v určenom služobnom čase. Ak musí vypnúť služobný mobilný telefón (napríklad z dôvodu porady, alebo ak sa nachádza na mieste, ktoré nie je pokryté signálom GSM siete), je povinný neodkladne skontrolovať svoju schránku odkazovej služby a službu krátkych textových správ (SMS).

Článok 4

	Zamestnanec berie na vedomie, že ak prekročí určený mesačný limit bezplatného používania služobného mobilného telefónu, je povinný uhradiť formou zrážky z platu sumu, ktorá presahuje tento limit. To neplatí, ak prekročenie určeného limitu bezplatného používania služobného mobilného telefónu bolo opodstatnené (čl. 10 ods. 6).

Článok 5

	Zamestnanec berie na vedomie, že zodpovedá za stratu služobného mobilného telefónu a jeho príslušenstva (§ 154 zákona č. 154/2001 Z. z. o prokurátoroch a právnych čakateľoch prokuratúry, § 166 zákona č. 55/2017 Z. z. o štátnej službe a o zmene a doplnení niektorých zákonov v znení neskorších predpisov, § 185 Zákonníka práce v znení neskorších predpisov).

Článok 6

	Zamestnanec sa zaväzuje odovzdať služobný mobilný telefón spolu s príslušenstvom oddeleniu hospodárskej správy najneskôr v deň nasledujúcom po dni, v ktorom mu zaniklo právo používať služobný mobilný telefón [čl. 5 ods. 1 písm.  c)].
Článok 7

Zamestnanec svojím podpisom potvrdzuje, že bol oboznámený s pokynom generálneho prokurátora Slovenskej republiky por. č. 21/2024 z 19. marca 2024 o pravidlách prideľovania a  používania služobných mobilných telefónov na prokuratúre a limite ich bezplatného používania.

V ................................................ dňa ..................................

..............................................................
titul, meno, priezvisko a podpis zamestnanca

..............................................................
titul, meno, priezvisko a podpis vedúceho oddelenia 
hospodárskej správy 
(vedúceho oddelenia vnútornej správy krajskej prokuratúry)

Príloha č. 4
k pokynu generálneho prokurátora 
Slovenskej republiky por. č. 21/2024

GENERÁLNA PROKURATÚRA SLOVENSKEJ REPUBLIKY
Štúrova 2, 812 85  Bratislava

sp. zn. 

Dohoda o zrážkach z platu

zamestnávateľ:
zastúpený:
bankové spojenie:
číslo účtu:
IČO:
(ďalej len „zamestnávateľ“)

a

prokurátor/zamestnanec:
titul, priezvisko a meno:
adresa trvalého pobytu:
funkcia:
(ďalej len „zamestnanec“)

uzatvárajú podľa § 123 zákona č. 154/2001 Z. z. o prokurátoroch a právnych čakateľoch prokuratúry / § 171 ods. 1 zákona č. 55/2017 Z. z. o štátnej službe a o zmene a doplnení niektorých zákonov v spojení s § 131 ods. 3 Zákonníka práce v znení neskorších predpisov § 1 ods. 4 zákona č. 552/2003 Z.  z. o výkone práce vo verejnom záujme v znení neskorších predpisov v spojení s § 3 ods. 1 a § 131 ods. 3 Zákonníka práce.)

túto dohodu o zrážkach z platu:

Článok 1

(1)	 Mesačný limit bezplatného používania služobného mobilného telefónu je ............ € (čl. 10 ods. 1 až 2).

(2)	V mesačnom limite bezplatného používania  služobného mobilného telefónu podľa odseku 1 sú zahrnuté 
a)	náklady na hlasové volania do všetkých mobilných a pevných sietí, využívanie služby „Hlasová virtuálna privátna sieť“ prostredníctvom súkromného číslovacieho plánu (skrátenej voľby), odosielanie MMS a odosielanie textových správ (SMS) medzi štandardnými účastníckymi číslami (čl. 10 ods. 3),
b)	náklady za službu „roaming prijaté hovory“ (čl. 10 ods. 3),
c)	špecifické služby typu: „odoslanie SMS na skrátené čísla“, „lokalizačná služba“, „vykonanie zmien v systéme – verní“, „hovory na zákaznícku linku“, „odblokovanie SIM karty”, avšak len vtedy, ak nebol prekročený určený mesačný limit bezplatného používania služobného mobilného telefónu (čl. 10 ods. 3),
d)	špecifické služby typu:  DMS (darcovská SMS)“, „Parkovné“, „cestovný lístok“ „PayPall“, „rôzne charitatívne linky“, „služby cez SMS s osobitnou tarifikáciou“ a  „audiotextové volania“, avšak len vtedy, ak ich mobilný operátor nefakturoval (čl. 10 ods. 4).

Článok 2

Zamestnávateľ a zamestnanec sa dohodli, že na základe tejto dohody zamestnávateľ vykoná zrážky z platu zamestnanca za používanie služobného mobilného  telefónu, ak
a)	prekročí limit bezplatného používania služobného mobilného telefónu (čl. 10 ods. 5) a
b)	jeho bezprostredne nadriadený nerozhodne, že prekročenie určeného limitu bezplatného používania služobného mobilného telefónu bolo opodstatnené (čl. 10 ods. 6).

Článok 3

Zamestnanec svojím podpisom potvrdzuje, že bol oboznámený s pokynom generálneho prokurátora Slovenskej republiky por. č. 21/2024 z 19. marca 2024 o pravidlách prideľovania a používania služobných mobilných telefónov na prokuratúre a limite ich bezplatného používania.

Článok 4

Platnosť tejto dohody o zrážkach z platu končí odovzdaním služobného mobilného telefónu a SIM karty podľa čl. 5.

Článok 5

Táto dohoda je vyhotovená v dvoch rovnopisoch, jeden rovnopis založí  zamestnávateľ do osobného spisu zamestnanca a jeden rovnopis odovzdá zamestnancovi.

V Bratislave dňa ...................

.........................................................
titul, meno, priezvisko a podpis zamestnanca

.........................................................
titul, meno, priezvisko a podpis
riaditeľa ekonomického odboru

Príloha č. 5
k pokynu generálneho prokurátora 
Slovenskej republiky por. č. 21/2024

GENERÁLNA PROKURATÚRA SLOVENSKEJ REPUBLIKY
Štúrova 2, 812 85 BRATISLAVA

sp. zn.:

Potvrdenie o odovzdaní služobného mobilného telefónu a SIM karty

	Potvrdzujem, že

.......................................................................................................................................
titul, priezvisko a meno prokurátora/zamestnanca

.......................................................................................................................................
funkcia a služobné zaradenie

.......................................................................................................................................
miesto výkonu funkcie

odovzdal služobný mobilný telefón:
typ: ..................................................................
výrobné číslo: ..................................................
príslušenstvo:.................................................................................................................
.......................................................................................................................................
telefónne číslo SIM karty ...............................................................................................
ktorý prevzal dňa..............................................

V................................ dňa ..............................................

........................................................................
titul, meno, priezvisko a podpis vedúceho oddelenia hospodárskej správy 
(vedúceho oddelenia vnútornej správy krajskej prokuratúry)
Príloha č. 6
k pokynu generálneho prokurátora 
Slovenskej republiky por. č. 21/2024

Žiadosť o prevod SIM karty do súkromného vlastníctva

........................................................................................................................................
titul, priezvisko a meno prokurátora/zamestnanca

........................................................................................................................................
funkcia a služobné zaradenie

........................................................................................................................................
miesto výkonu funkcie

Žiadam o prevod do súkromného vlastníctva SIM karty s telefónnym číslom: ........................................ Všetky poplatky s tým spojené sa zaväzujem uhradiť.

V ..............................  dňa .............................................

.................................................................
titul, meno, priezvisko a podpis žiadateľa

GENERÁLNA PROKURATÚRA SLOVENSKEJ REPUBLIKY
Štúrova 2, 812 85 BRATISLAVA

Rozhodnutie o žiadosti o prevod SIM karty do súkromného vlastníctva

	Podľa čl. 6 pokynu generálneho prokurátora Slovenskej republiky por. č. 21/2024 z 19. marca 2024 o pravidlách prideľovania a  používania služobných mobilných telefónov na prokuratúre a limite ich bezplatného používania schvaľujem prevod SIM karty s  telefónnym (dátovým) číslom: ...........………….…………………....
do súkromného vlastníctva.............................................................................................

V Bratislave dňa ......................................

..........................................................
titul, meno, priezvisko a podpis
riaditeľa ekonomického odboru

Príloha č. 7
k pokynu generálneho prokurátora 
Slovenskej republiky por. č. 21/2024
sp. zn.:

Žiadosť o využívaní dátových služieb

Žiadam o možnosť využívať dátové služby pre:

.......................................................................................................................................
titul, priezvisko a meno prokurátora/zamestnanca

........................................................................................................................................
funkcia a služobné zaradenie

........................................................................................................................................
miesto výkonu funkcie

........................................................................................................................................
objem bezplatne využívaných dát
........................................................................................................................................
........................................................................................................................................
........................................................................................................................................
........................................................................................................................................
........................................................................................................................................
odôvodnenie

V .................................. dňa.......................

..............................................................
titul, meno, priezvisko, funkcia a podpis 
osoby oprávnenej na podanie žiadosti 
(čl. 11 ods. 2 v spojení s čl. 3)

Príloha č. 8
k pokynu generálneho prokurátora 
Slovenskej republiky por. č. 21/2024

GENERÁLNA PROKURATÚRA SLOVENSKEJ REPUBLIKY
Štúrova 2, 812 85  Bratislava

sp. zn.:

Rozhodnutie o žiadosti využívať dátové služby

	Generálny prokurátor Slovenskej republiky podľa čl. 11 ods. 1 pokynu generálneho prokurátora Slovenskej republiky por. č. 21/2024 z 19. marca 2024 o pravidlách prideľovania a používania služobných mobilných telefónov na prokuratúre a limite ich bezplatného používania rozhodol o možnosti využívať dátové služby pre prokurátora/zamestnanca prokuratúry..............................................
.......................................................................................................................................
na služobné účely odo dňa ...........................................................................................
Mesačný limit bezplatného využívania dátových služieb je určený v objeme .......................................... dát.

V Bratislave dňa ...............................

..........................................................
generálny prokurátor Slovenskej republiky

Príloha č. 9
k pokynu generálneho prokurátora 
Slovenskej republiky por. č. 21/2024
GENERÁLNA PROKURATÚRA SLOVENSKEJ REPUBLIKY
Štúrova 2, 812 85  Bratislava

sp. zn.:
Vyúčtovanie nákladov za mesiac .......... /20..... ,
ktoré presahujú limit bezplatného používania služobných mobilných telefónov

Porad. číslo	Tel. číslo	Titul, meno a priezvisko	Organizačná
zložka	Funkcia	Limit v €	Doplatok
v €	
1							
2							
3							
4							
5							
6							
7							
8							
9							
10							
11							
12							
13							
14							
				Doplatky celkom:	          .. , ..  €	

V ..................... dňa .........................

Vypracoval:  .............................................................
meno a priezvisko, funkcia a podpis